*For andre betydninger av navnet, se Fedje (andre betydninger).*

**Fedje** (IPA-uttale: /²fæɪ̯e/) er en øykommune i Vestland fylke. Den ligger i Nordhordland, fram til 2020 en del av Hordaland fylke. Kommunen ble etablert i 1947 da den ble utskilt fra Austrheim. Austrheim, inkludert Fedje, ble utskilt fra Lindås i 1910.

Navnet Fedje skrives **Fediom** i 1405, **Fedhiar** i 1427, **Fiet** i 1520, **Fedie** i 1563 og **Fædie** i 1723, av norrønt *feð* (= beite). Navnet Fedje kan tolkes som «Beiteøyene».

Kommunen består av en hovedøy (Fedje) og over 100 småøyer og holmer. Det bor ca. 560 mennesker der. Nabokommunene er Gulen i nord, Austrheim og Alver i øst, og Øygarden i sør. Tettstedet Fedje har 382 innbyggere per 1. januar 2023.

Naturen på Fedje kjennetegnes av lite skog og et forblåst landskap. Hovednæringen har historisk sett vært fiskeri. Kommunen mangler bro-tilknytning til fastlandet, slik at man er avhengig av ferge for å komme seg dit.

Utenfor Fedje ligger en sunket tysk ubåt fra andre verdenskrig, «U 864». Ubåten inneholder store mengder flytende kvikksølv.

Politikk
--------

Se også utfyllende artikkel: Kommunestyrevalg i Fedje.

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Høyre | 42,1 | −0,6 | 142 | −10 | 6 |  | 1 |
| Arbeiderpartiet | 41,8 | +5,9 | 141 | +13 | 5 | −1 | 2 |
| Fremskrittspartiet | 16,0 | −5,3 | 54 | −22 | 2 | −1 | 2 |
| Valgdeltakelse/Total | 84,3 % | 342 | 13 | 5 |
| **Ordfører:** Stian Herøy (H) | **Varaordfører:** Bjørn Solbakk (Frp) |
| Merknader: Kilde:  |

Hellisøy fyr og Fyrsundet.  Foto: FaktaHest 
Fedje sjøtrafikksentral Foto: Frokor

Postrute og båtforbindelse
--------------------------

Den strabasiøse robåtturen fra Fedje til Kjelstrømmen og tilbake ble tidlig i 1880-årene erstattet av lokalbåten «Ålesund», og noen år senere av «Horden». Det var det nystartede Lindås og Masfjorden Dampskipslag som gjorde dette mulig. Dermed ble postforsendelsene både raskere og tryggere.

I 1908 ble «Lindaas» satt inn i ruten på Fedje. «Lindaas» gikk i ruten mellom Bergen og Fedje i en mannsalder, og det er nok denne båten som har betydd mest for feiingene opp gjennom årene. Noen år senere kom også «Austrheim» inn i ruten.

I slutten på 1950-tallet var det slutt på overnattingsturene mellom Bergen og Fedje, turer som ofte tok 17-18 timer. Nå ble det dagsturer i stedet på ruten, tre-fire ganger i uken. Dette medførte at overfartstiden ble redusert til del halve.

I 1970 var det slutt på de lange turene mellom Bergen og Fedje. Nå ble det satt inn en moderne bilferge mellom Rossnes i Austrheim og Fedje. Nytt fergeleie ble bygget på Sævrøy i 1990, og dermed var Fedje bare en halvtime unna «sivilisasjonen».

Arbeids- og næringsliv
----------------------

At Fedje ligger i havgapet, gjør også at man kan sysselsette arbeidskraft her. Blant annet ligger Fedje sjøtrafikksentral her, og også Uniko - Sikkerhetssenteret på Fedje som driver med sikkerhetsopplæring for sjøfolk.

Det skal igjen nevnes at Mongstad industriområde ikke ligger langt unna Fedje, da dette ligger i nabokommunen Austrheim - riktig nok må man bruke bilfergen vel å merke.

Fedje har også egen kirke, landhandel med miniapotek + gave- og interiørkrok, samt andre type bransjer som drosje, maskin og VVS.

Hellisøy fyr er ett av to fyr på Fedje, og er et støpejernstårn bygget i 1855.

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  Red. Jørn Sandnes og Ola Stemshaug (1997, 3. opplag 2007) *Norsk Stadnamnleksikon (4. utgave)* Det Norske Samlaget ISBN 978-82-521-4905-0
5. ↑  Eivind Vågslid: *Stadnamntydingar* (s. 29), Universitetsforlaget 1963
6. ↑  «Tettsteders befolkning og areal». Statistisk sentralbyrå. 12. desember 2023. Besøkt 12. desember 2023.
7. ↑  valgresultat.no
8. ↑  «Møte i kommunestyret den 26.10.2023». Fedje kommune.

Eksterne lenker
---------------

* (nn) Offisielt nettsted Rediger på Wikidata

* (en) Fedje – kategori av bilder, video eller lyd på Commons Rediger på Wikidata
* (no) Fedje kommunes arkiver
* (no) Tusenårsstedet på Nordhordlandskart.

| * v
* d
* r
Vestland |
| --- |
| Vestland | 
* Alver
* Askvoll
* Askøy
* Aurland
* Austevoll
* Austrheim
* Bergen
* Bjørnafjorden
* Bremanger
* Bømlo
* Eidfjord
* Etne
* Fedje
* Fitjar
* Fjaler
* Gloppen
* Gulen
* Hyllestad
* Høyanger
* Kinn
* Kvam
* Kvinnherad
* Luster
* Lærdal
* Masfjorden
* Modalen
* Osterøy
* Samnanger
* Sogndal
* Solund
* Stad
* Stord
* Stryn
* Sunnfjord
* Sveio
* Tysnes
* Ullensvang
* Ulvik
* Vaksdal
* Vik
* Voss
* Øygarden
* Årdal

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister **·** MusicBrainz
 |